section_heading: Pozadina
paragraph_text: Ideja za „Krv nije voda“ nastala je tijekom razmišljanja o projektu koji bi hrvatskim gledateljima predstavio jednostavan i inovativan trend prikazivanja stvarnog života i osobnih drama "običnih ljudi" koji je u posljednjih nekoliko godina osvojio televizijska tržišta mnogih zapadnoeuropskih zemalja. Iako su sve prikazane priče inspirirane stvarnim događajima iz života ljudi, njih utjelovljuju naturščici, ljudi iz susjedstva, ljudi kojima gluma nije posao od kojega žive. U prvoj sezoni serijala bilo je angažirano oko tisuću 'glumaca', dok u drugoj, koja se još uvijek emitira, oko 500-tinjak različitih profila – od pravnika, plesača, opernih pjevača i teta u vrtiću do soboslikara, novinara, medicinskih sestara, kućanica i profesionalnih kuhara. Budući da je generalno pravilo autentičnost priča, neki 'glumci' su u više epizoda utjelovili određene likove, na primjer odvjetnike, socijalne radnike, policajce, liječnike i medicinske sestre.<ref>